gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl fr pt gl gl es en gl gl gl es en en en gl gl en es gl es pt gl pt es gl en gl es pt en de en sv fr de de gl gl gl gl gl gl gl es gl ro gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - Allariz baila ao ritmo dos Balcáns
Sábado, 24 de setembro de 2022
Repasamos as citas coa música desta fin de semana, na que Emir Kusturica e Fanfare Ciocarlia encabezan o cartel do Reperkusión.
A carpa circense do Reperkusión xa está montada en Allariz. A séptima edición deste festival volve xuntar doses de música festiva e circo, este ano coa mirada posta nos Balcáns. Desde o leste de Europa chegan dúas das bandas responsábeis da expansión global dos sons balcánicos: a Fanfare Ciocarlia e Emir Kusturica e a súa The No Smoking Orchestra. Ritmos frenéticos e bailábeis que inspiraron algúns dos grupos galegos presentes no cartel, como Festicultores Troupe e A Tuna Rastafari.
A de Allariz non é a única cita festivaleira da fin de semana. En Carballo celébrase o PopXiriaPop, con Cooper e Los Negativos como cabezas de cartel. Os grupos galegos son os protagonistas do Festival Meigas Fóra de Ordes, con Zënzar, Kastomä e Dios Ke Te Crew xogando en casa; o NicraRock de Negreira, cos Trasnos de Moscos e Banda Potemkin, entre outros; e o Festival da Lingua na Coruña, coa Quenlla, Fracasados de Antemano e de novo Dios Ke Te Crew.
Os que busquen son máis duros teñen tres citas co punk, o metal e o hardocre: o Vigo Skatepunk Fest, o Marfan Rock na Pobra do Caramiñal e ao Hate Fest na Coruña.
18, 19 e 20 de setembro. Reperkusión (Allariz):
Venres 18: Emir Kusturica & The No Smoking Orchestra, Bodega Bodega, Festicultores Troupe.
Sábado 19: Fanfare Ciocarlia, Gigoelectro Brass, Funky Style Bass, A Tuna Rastafari, Dj Floro.
Domingo 20: Os PerQtores, Afrofunk Group, Beatmac.
Ademais: mercadiño, obradoiros, circo...
18 e 19 de setembro. PopXiriaPop (Carballo):
Venres 18: Cooper, Bryan Estepa, Stay, Cosecha Roja.
Sábado 19: Los Negativos, Johnny Casino & The Secrets, Biscuit, Hyde Casino.
18 de setembro. Meigas Fóra (Poulo, Ordes):
Dios Ke Te Crew, Zënzar, Konflikto, Kastomä, Chícharo Psicótico, Invivo, Tramaturgia.
18 de setembro. NicraRock (Negreira):
Os Trasnos de Moscoso, Kaña D'herbas, Marmota Phil, Banda Potemkin.
19 de setembro. Festival da Lingua (Montealto, A Coruña):
A Quenlla, Fracasados de Antemano, Dios Ke Te Crew e serán de música e baile tradicional.
19 de setembro. Vigo Skatepunk Fest (Mondo Club, Vigo):
Adrenalized, Misplace, Saldos Arias, Rockin' for Tangas.
19 de setembro. Marfan Rock (Praia de Cabío, A Pobra do Caramiñal):
Koma, Forraje, Desalojo, Bocanada, Kertuler.
19 de stembro. Hate Fest (Discoteca Ola Green, A Coruña):
Grankapo, Anger Second, Mala Sangre, We Ride.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Videoclip de "Manea Cu Voca", de Fanfare Ciocarlia
Regresa o Culturgal Edición xeral
Independencia, creatividade e esplendor Edición xeral
Un país normal Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto